Resolution:Biographies of living people/el

Το Ίδρυμα Wikimedia παίρνει αυτή την ευκαιρία να υπενθυμίσει κάποιες βασικές αρχές σχετικές με το κοινό μας όραμα, αποστολή και αξίες. Μια από αυτές τις αξίες που είναι κοινή σε όλα μας τα εγχειρήματα είναι μια δέσμευση για διατήρηση μιας ουδέτερης οπτικής γωνίας.

Στις προσπάθειές μας να προσφέρουμε μια πηγή γνώσης που έχει αξία και είναι χρήσιμη για όλους, έχουμε την ευθύνη να διατηρήσουμε αυτές τις αξίες παρέχοντας επίσης ακριβείς πληροφορίες. Συμμετέχοντες στα εγχειρήματα του Wikimedia έχουν δημιουργήσει πόρους τεράστιου μεγέθους και σκοπού. Όπως έχουμε τονίσει για πολλά χρόνια, επιπρόσθετα στην ποσότητα γνώσης που είναι διαθέσιμη, η ποιότητα είναι επίσης ένα ουσιώδες θέμα. Η γενικά υψηλή ποιότητα πληροφοριών των εγχειρημάτων του Wikimedia έχει επιβεβαιωθεί από ένα αριθμό μελετών, αλλά είναι σημαντικό να προσπαθούμε διαρκώς να τις βελτιώσουμε. Όπως με κάθε προσπάθεια που παρέχει εκπαιδευτικό και πληροφοριακό υλικό, λάθη πρέπει να αποφεύγονται, ειδικά όταν έχουν την δυνατότητα να προκαλέσουν κακό. Ένας τομέας όπου ισχύει αυτό είναι όταν γράφουμε για ζώντες ανθρώπους.

Με αυξανόμενη τάση, τα άρθρα του Wikimedia είναι μεταξύ των πρώτων αποτελεσμάτων στις μηχανές αναζήτησης σχεδόν για κάθε ερώτημα. Αυτό σημαίνει ότι όταν ένας πιθανός εργοδότης, ένας συνάδερφος, φίλος, γείτονας ή γνωστός ψάξει πληροφορίες για ένα άτομο, μπορεί να τις βρει στα site του Wikimedia. Καθώς η δημοτικότητα των εγχειρημάτων του Wikimedia αυξάνεται, το ίδιο κάνει και η ευθύνη της συντακτικής κοινότητας να διασφαλίσει ότι άρθρα για ανθρώπους που ζουν είναι ουδέτερα γραμμένα, ακριβή και καλά τεκμηριωμένα.

Καθώς η δημοτικότητα μας έχει αυξηθεί, ορισμένα προβλήματα έχουν προβάλλει περισσότερο:


 * Πολλοί άνθρωποι δημιουργούν άρθρα με υπερβολικά προωθητικό τόνο: σχετικά με τους ίδιους, πρόσωπα που θαυμάζουν, ή εκείνους από όπου πληρώνονται για να αντιπροσωπεύουν. Αυτά είναι μη ουδέτερα, και δεν έχουν θέση στα εγχειρήματά μας. Γενικά, η κοινότητα του Wikimedia προστατεύει τα εγχειρήματα καλά έναντι αυτού του κοινού προβλήματος διαγράφοντας ή βελτιώνοντας τις αγιογραφίες.
 * Άνθρωποι συχνά βανδαλίζουν άρθρα για ζώντες ανθρώπους. Η κοινότητα του Wikimedia έχει αναπτύξει εργαλεία και τεχνικές για την αντιμετώπιση του βανδαλισμού: γενικά φαίνεται να δουλεύουν λογικά καλά.
 * Ορισμένα άρθρα για ανθρώπους που ζουν περιέχουν μικρά λάθη, είναι κακογραμμένα και κακοτεκμηριωμένα. Άρθρα για ανθρώπους που είναι μόνο οριακά γνωστοί συχνά παραμελούνται, και τείνουν να βελτιώνονται με πολύ αργό ρυθμό χρονικά, αν όχι καθόλου.
 * Άνθρωποι ορισμένες φορές κάνουν επεξεργασίες προκειμένου να σπιλώσουν άλλους. Αυτό είναι δύσκολο να αναγνωρισθεί και να αντιμετωπιστεί, ειδικά αν ο κακόβουλος συντάκτης είναι επίμονος.

Το Διοικητικό Συμβούλιο του Ιδρύματος Wikimedia παροτρύνει την παγκόσμια κοινότητα του Wikimedia να διατηρήσει και να ενδυναμώσει την δέσμευσή μας για υψηλής ποιότητας, ακριβείς πληροφορίες, με:


 * 1) Να διασφαλίσει ότι εγχειρήματα σε όλες τις γλώσσες που περιγράφουν ζώντες ανθρώπους έχουν επιτόπου πολιτικές που καλούν για ειδική προσοχή στις αρχές της ουδετερότητας και της επαληθευσιμότητας σε αυτά τα άρθρα
 * 2) Να λαμβάνει υπόψη την ανθρώπινη αξιοπρέπεια και σεβασμό για την προσωπική ιδιωτικότητα όταν προστίθενται ή αφαιρούνται πληροφορίες, ειδικά σε άρθρα με εφήμερο ή οριακό ενδιαφέρον
 * 3) Να ερευνήσει νέους τεχνικούς μηχανισμούς για την αξιολόγηση των επεξεργασιών, ειδικά όπου επηρεάζουν ζώντες ανθρώπους, και να διευκολύνει τους αναγνώστες στην αναφορά προβλημάτων
 * 4) Να αντιμετωπίζει κάθε άτομο που έχει παράπονο σχετικά με το πως περιγράφεται σε ένα από τα εγχειρήματά μας με υπομονή, ευγένεια, και σεβασμό, και να ενθαρρύνει άλλους να κάνουν το ίδιο.